CELEX: 32013R0107
Language: ro
Date: 2013-02-05 00:00:00
Title: Regulamentul (UE) nr. 107/2013 al Comisiei din 5 februarie 2013 de modificare a anexei I la Directiva 2002/32/CE a Parlamentului European și a Consiliului în ceea ce privește nivelurile maxime de melamină din hrana pentru animale de companie ambalată în conserve  Text cu relevanță pentru SEE

6.2.2013   
            
            
               RO
            
            
               Jurnalul Oficial al Uniunii Europene
            
            
               L 35/1
            
         REGULAMENTUL (UE) NR. 107/2013 AL COMISIEI
   din 5 februarie 2013
   de modificare a anexei I la Directiva 2002/32/CE a Parlamentului European și a Consiliului în ceea ce privește nivelurile maxime de melamină din hrana pentru animale de companie ambalată în conserve
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/32/CE a Parlamentului European și a Consiliului din 7 mai 2002 privind substanțele nedorite din furaje (1), în special articolul 8 alineatul (1),
   întrucât:
   
               (1)
            
            
               În conformitate cu Directiva 2002/32/CE, utilizarea de produse destinate hranei pentru animale al căror nivel de substanțe nedorite depășește nivelurile maxime stabilite în anexa I la aceasta este interzisă.
            
         
               (2)
            
            
               Au fost furnizate informații potrivit cărora melamina este utilizată în învelișul protector al conservelor care conțin hrană pentru animale de companie și poate migra în hrana respectivă. Conserve în care se folosește același înveliș protector sunt utilizate pentru ambalarea în conserve a produselor alimentare, iar în conformitate cu avizul științific al Autorității Europene pentru Siguranța Alimentară (EFSA) privind prezența melaminei în alimente și furaje (2) a fost stabilită o limită de migrare specifică (LMS) de 2,5 mg/kg pentru alimentele ambalate în conserve ca atare prin Regulamentul (UE) nr. 10/2011 al Comisiei din 14 ianuarie 2011 privind materialele și obiectele din plastic destinate să vină în contact cu produsele alimentare (3), astfel cum a fost modificat prin Regulamentul (UE) nr. 1282/2011 (4).
            
         
               (3)
            
            
               Comisia Codex Alimentarius a stabilit niveluri maxime pentru melamină în furaje și alimente (5) aplicabile furajelor în starea în care sunt vândute, în timp ce nivelurile maxime stabilite în Directiva 2002/32/CE se referă la furajele cu un conținut de umiditate de 12 %.
            
         
               (4)
            
            
               Informații disponibile recent au demonstrat că melamina poate migra din învelișul protector al conservei în alimentele umede pentru animale de companie în concentrație mai mare decât 2,5 mg/kg în cazul hranei pentru animale cu un conținut de umiditate de 12 %, dar mai mică decât LMS de 2,5 mg/kg de hrană umedă pentru animale de companie. Având în vedere aceste noi informații științifice, este adecvat să se stabilească nivelul maxim de 2,5 mg/kg pentru melamină în cazul hranei umede pentru animale de companie ambalată în conserve „în starea în care este vândută”, acesta fiind în conformitate cu ceea ce este prevăzut pentru alimentele ambalate în conserve.
            
         
               (5)
            
            
               Prin urmare, Directiva 2002/32/CE ar trebui modificată în consecință.
            
         
               (6)
            
            
               Măsurile prevăzute în prezentul regulament sunt în conformitate cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European sau a Consiliului,
            
         ADOPTĂ PREZENTUL REGULAMENT:
   Articolul 1
   Anexa I la Directiva 2002/32/CE se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 februarie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 140, 30.5.2002, p. 10.
   
      (2)  Grupul științific pentru contaminanții din lanțul alimentar (CONTAM) și Grupul științific pentru materialele care intră în contact cu produsele alimentare, enzimele, aromele și mijloacele auxiliare de prelucrare (CEF) ale EFSA; Aviz științific privind prezența melaminei în alimente și furaje. EFSA Journal 2010; 8(4):1573. [145 pp.]. doi:10.2903/j.efsa.2010.1573. Document disponibil online la adresa: http://www.efsa.europa.eu/en/scdocs/doc/1573.pdf
   
      (3)  JO L 12, 15.1.2011, p. 1.
   
      (4)  JO L 328, 10.12.2011, p. 22.
   
      (5)  Raport privind a 33-a reuniune a Programului comun FAO/OMS privind normele alimentare, Comisia Codex Alimentarius, Geneva, Elveția, 5-9 iulie 2010 (ALINORM 10/33/REP).
   
      ANEXĂ
      Rândul 7 din secțiunea I a anexei I la Directiva 2002/32/CE se înlocuiește cu următorul text:
      
         
                     Substanțe nedorite
                  
                  
                     Produse pentru furaje
                  
                  
                     Conținut maxim în mg/kg (ppm) pentru furaje cu un conținut de umiditate de 12 %
                  
               
                     
                                 „7.
                              
                              
                                 Melamină (9)
                              
                           
                  
                     Furaje
                  
                  
                     2,5
                  
               
                     cu excepția
                  
                  
                      
                  
               
                     
                                 —
                              
                              
                                 hranei pentru animale de companie ambalată în conserve
                              
                           
                  
                     2,5 (1)
                     
                  
               
                     
                                 —
                              
                              
                                 următorilor aditivi furajeri:
                              
                           
                  
                      
                  
               
                     
                                 - -
                              
                              
                                 acid guanidinoacetic (GAA);
                              
                           
                  
                     —
                  
               
                     
                                 - -
                              
                              
                                 uree;
                              
                           
                  
                     —
                  
               
                     
                                 - -
                              
                              
                                 biuret.
                              
                           
                  
                     —
                  
               
      
         (1)  Nivelul maxim este aplicabil hranei pentru animale de companie ambalată în conserve, în starea în care este vândută.”